În legătură cu mărirea de scurtă durată a deversării apei din Lacul de acumulare Dnestrovsk (r. Nistru) pînă la 1900 m3/s, în intervalul 23-27 martie, pe sectorul s. Unguri - or. Dubăsari va continua creșterea nivelului apei cu 1.0-2.8 m, față de nivelul din 23 martie (ora 8.00).
Posibile consecințe: ieşirea apei în luncă şi subinundarea terenurilor agricole în locurile joase, transmite Noi.md.
Serviciul Hidrometeorologic de Stat atenționează populația să fie prudentă.
În funcție de evoluția fenomenelor hidrometeorologice, avertizarea hidrologică va fi actualizată.